અહીંજ સોશ્યલ મીડિયાની સાઇટ્સ ફાવે છે. તે આપણને એવી એડ બતાવે છે જે આપણને લાગુ પડતી હોય. અથવા એવું ધારી લેવામાં આવે છે કે તે આપણને લાગુ પડશે.દાખલા તરીકે તમે ફરવા જવા વિશે લખો, અથવા ઓલરેડી ફરવા નીકળી ગયા છો અને પ્રવાસનના ફોટો મૂકો છો તો તમને હોટેલ અને ટુરિસ્ટ સર્વિસને એડ જોવા મળે તેવું બને. ગૂગલ તેનાથીય વધારે ખતરનાક છે, પણ ત્યાં તમે ચોઈસથી જાવ છો. તમે અજાણતા ત્યાં માહિતી આપો છો. તમે કશુક સર્ચ કરો તેના આધારે તમને એડ જોવા મળે.એડ દેખાડવામાં આવે ત્યાં સુધી સમસ્યા નથી, પરંતુ તમારી સમગ્ર પ્રોફાઇલ, તમારો સ્વભાવ, તમારી રહેણીકરણી, તમારી પસંદ નાપસંદ, આ બધું સોશિયલ મીડિયા જાણી લે તે પછી તેનો શું ઉપયોગ થશે તે કહેવું મુશ્કેલ છે. જોકે આ જાણવા છતાં આપણને આદત પડી છે તે છોડી શકતા નથી, એટલે તે ચર્ચા જવા દઈએ, ફેસબૂક કેવી ખતરનાક પેટન્ટ નોંધાવી રહી છે તે જોઈએ.